St. Louis All-Stars

St. Louis All-Stars var et profesjonelt amerikansk fotballag som spilte i National Football League i -sesongen. Laget spilte i Sportsman's Park i St. Louis i Missouri. Ollie Kraehe var lagets eier, manager og trener, og spilte også guard for laget.

Historie

Opphav
Ollie Kraehe fikk idéen om laget da han var en reserve offensive lineman for Rock Island Independents. Kraehe mente at dersom små markeder, som Green Bay og Rock Island, klarte å opprettholde vellykede lag, måtte større markeder, som St. Louis, være enda mer lukrative. Han var en lokal helt innen idretten i St. Louis etter å ha spilt med Jimmy Conzelman for Washington University in St. Louis, og hadde vært lagkaptein i 1921.

Opprettelsen av laget

Laget
I 1923 tildelte NFLs president Joe Carr rettigheter til et NFL-lag til Kraehe. Han betalte $100 (omtrent $1 600 i 2021) for rettighetene og begynte å sette sammen et lag omtrent en måned før sesongstarten i 1923. Han kalte navnet sitt All-Stars, men fant snart ut at det var få tilgjengelige spillere av All-American-kaliber. Mange av spillerne var lokale som hadde spilt for St. Louis University og Washington University. Kraehe sa senere at «Der var noen spillere som ikke ville at foreldrene skulle finne ut at de spilte, og noen av dem brukte pseudonymer». Han innrømte også at, «det var noen som løy om at de var All-Americans fra østkysten bare for å få en sjanse til å spille»".

En av de mest beryktede spillerne for All-Stars som løy om å være en All-American var spilleren som gikk under navnet Jack «Dolly» Gray. Gray påstod at han var en All-American end som spilte for Princeton i 1922; det ble snart åpenbart at han ikke hadde spilt end for Princeton (den egentlige Gray het Howard «Howdy» Gray) og ikke var i nærheten like god. Ollie Kraehe solgte Gray til Green Bay Packers etter de to lagene hadde møttes. Packers’ Curly Lambeau trodde han nettopp hadde kjøpt Howdy Gray, som ville vært den klart beste spilleren på All-Stars, men fant snart ut at han hadde blitt lurt etter å ha sett sin nye end på banen i neste kamp. Han kontaktet Kraehe om det, som fortalte at han hadde byttet Gray til ham som en «vits», og at han skulle betale tilbake pengene Lambeau hadde betalt.

Andre, mer veletablerte spillere, som Bub Weller, All-American fra Nebraska, og Dick King, All-American fra Harvard, spilte for laget. All-Stars bestod av store, men treige spillere, og fokuserte klart på forsvar. De tillot kun 15 poeng de første fem kampene, men scoret heller ikke en touchdown i samme periode.

Stadion
Kraehe trengte også en bane til laget sitt. I 1923 eide St. Louis browns Sportsman's Park. Kraehe kom frem til en avtale med dem hvor Browns fikk 15 % av inntektene, eller 20 % dersom de var over 20 000. Det var to regler All-Stars måtte forholde seg til. For de første kunne de kun avholde treninger på gresset fra 10. oktober til 2. desember dersom dette ikke kolliderte med St. Louis Universitys egne treningsøkter. Det andre kravet var at avtalen ville avsluttes dersom det ble avholdt en World Series-kamp i St. Louis (noe som ikke skjedde; hele sluttspillturneringen ble utspilt i New York i 1923).

1923-sesongen
All-Stars starte -sesongen med et 25–0 tap mot et lag fra Murphysboro i Illinois som ikke spilte i ligaen. I den andre kampen spilte de til målløst uavgjort mot Green Bay Packers i Bellevue Park. De fulgte det opp med samme sluttresultat mot Hammond Pros.

Gjennom dette tapte All-Stars penger. Kraehe gikk over $2 000 i minus, da kun 719 dukket opp for hjemmekampen i Sportsman's Park. Han forklarte de lave tilskuertallene med regnvær og det faktum at de fleste idrettsentusiaster på den tiden var opptatt med World Series, som ble spilt i New York by. All-Stars’ mangelfulle angrep førte derimot til at tilhengere nølte med å bruke penger på å se et lag som ikke hadde scoret en touchdown i sine fire første kamper i ligaen. All-Stars tapte de to neste kampene mot NFL-lag mot Cleveland Indians og Milwaukee Badgers, begge 6–0. Laget tapte også en femte kamp, mot Packers, foran kun 750 tilskuere på hjemmebane. All-Stars klarte å hindre Packers i å score gjennom nesten hele kampen, før Cub Buck scoret et field goal fra 28 yards som gav Packers en 3–0 seier.

All-Stars fikk en liten oppløfter da de spilte mot Oorang Indians og Jim Thorpe foran 5 000 tilskuere uken derpå. Indians var et svært populært lag tidlig i NFLs historie, til tross for at de ikke var blant de beste lagene, som kunne gi All-Stars muligheten til å sikre en seier, eller i det minste score en touchdown. Al Casey scoret begge av lagets touchdowns da All-Stars vant 14–7. Thorpe kastet en touchdownpasning, som gav Indians’ deres eneste poeng. Kampen gav laget et stort økonomisk løft.

To uker senere møtte All-Stars Milwaukee Badgers for en omkamp i Sportsman's Park. Badgers’ Jimmy Conzelman var en av de mest populære idrettsutøverne fra St. Louis, og Kraehe hadde et håp om at dette skulle tiltrekke seg flere tilskuere. 2 395 tilskuere møtte opp for å se Badgers vinne 17–0, flere tilskuere enn det All-Stars var vant til, men færre enn forventet.

Slutten
Kraehe estimerte at All-Stars tapte rundt $1 300 for kampen mot Badgers og $6 300 gjennom sesongen. Han måtte kansellere den siste NFL-kampen mot Cleveland Indians, da han ikke klarte å finne inn nye spillere for å erstatte de skadde.

Han tok deretter med restene av laget til Benld i Illinois, hvor de tapte 9–7 mot det lokale laget. I september 1924 solgte Kraehe rettighetene tilbake til NFL, som valgte å ikke selge disse videre.

St. Louis har senere vært representert av andre lag i NFL:
 St. Louis Gunners spilte i NFL mot slutten av 1934-sesongen.
 Cardinals, som flyttet fra Chicago i 1960, spilte i byen frem til 1987 da det flyttet til Arizona.
 St. Louis Rams, som flyttet fra Los Angeles i 1995, spilte i byen frem til 2015 da det flyttet tilbake til Los Angeles.

Sesongresultater

Referanser

NFL Franchise Chronology: St. Louis All-Stars

Idrettslag etablert i 1923
Idrettslag opphørt i 1923
Tidligere lag i National Football League
Sport i Missouri
1923 i Missouri